[{"text_idx": "#000001", "text": "Diffiniad un ymatebwr i\u2019r arolwg o les cymdeithasol oedd:"}, {"text_idx": "#000002", "text": "Ffactorau cyfrannol a nodwyd oedd bod yn iach ac yn heini a\u2019r gallu i gymryd rhan mewn gweithgareddau cymdeithasol gyda ffrindiau. Teimlai ymatebwyr i\u2019r arolwg y gellid datblygu lles trwy wella cludiant a chynyddu mynediad lleol i adloniant a gwasanaethau. Soniodd pobl hy\u0302n am yr angen i fynychu grwpiau cymdeithasol, megis y rhai a gynhelir gan Age Connect, er mwyn cysylltu a\u0302 phobl eraill a darparu ysgogiad meddyliol a chorfforol nad oedd ganddynt fel arall. Roedd ambell un yn pryderu am gynnal lleoedd cost-effeithiol ar gyfer cyfarfodydd ar adeg o gyni."}, {"text_idx": "#000003", "text": "Yn o\u0302l diffiniad ymatebwyr i\u2019r arolwg o Gwm Nedd, lles economaidd yw bod a\u0302 digon o arian i fyw a chynnal teulu, a bod a mynediad i gyflogaeth sicr. Roedd ffactorau a allai wella lles economaidd yn cynnwys rhagor o wasanaethau a chyfleusterau lleol, gwella cludiant cyhoeddus a chynyddu enillion."}, {"text_idx": "#000004", "text": "Dengys gwybodaeth o\u2019r cyfrifiad diwethaf (2011) y bu 5.8% o ddiweithdra yng Nghwm Nedd a bod 34.9% o\u2019 rhai a oedd yn 16 oed ac y\u2019n hy\u0302n heb unrhyw gymwysterau, sy\u2019n uwch na\u2019r ffigur ar gyfer Cymru gyfan, sef 25.9%."}, {"text_idx": "#000005", "text": "O\u2019r 3,696 o gartrefi yn yr ardal, nodwyd bod 2,528 (68.4%) yn ddifreintiedig, gan ddefnyddio un neu fwy o\u2019r 4 dimensiwn amddifadedd canlynol:"}, {"text_idx": "#000007", "text": "Mae\u2019r ardal ar lannau afon Nedd, sydd o ansawdd dda\u2019n gyffredinol, hefyd yn cynnal cynefinoedd pwysig, gan gynnwys coetir glan afon a hynafol ynghyd a\u0302 dolydd llifwaddodol."}, {"text_idx": "#000009", "text": "Mae\u2019r amgylchedd naturiol yn cynnig cyfleoedd amwynder a hamdden, megis y rhaeadrau ym Melin-cwrt a Phontneddfechan a llwybrau fel Sarn Helen ar y grib uchel rhwng Cwm Nedd a Chwm Dulais, ynghyd a\u0302 Llwybr Illtud Sant. Mae Camlas Nedd wedi cael ei hadfer i\u2019r gogledd o Resolfen ac fe\u2019i defnyddir ar gyfer caiacio a gweithgareddau hamdden anffurfiol."}, {"text_idx": "#000010", "text": "Nid yw\u2019n rhyfedd bod llifogydd wedi bod yn broblem yn y cwm. Mae cynlluniau llifogydd sylweddol wedi cael eu cwblhau yng Nglyn-nedd a Resolfen ond mae\u2019r lle olaf yn parhau i fod yn un o\u2019r deg cymuned yn ne-orllewin Cymru sydd yn y perygl mwyaf."}, {"text_idx": "#000011", "text": "Yn o\u0302l ymatebwyr i\u2019r arolwg, lles amgylcheddol yw bod a\u0302 chartrefi da, strydoedd gla\u0302n a mynediad i fannau agored heb eu llygru. Fel mewn sawl ardal, roedd preswylwyr am gael mwy o gyfleusterau ailgylchu yn eu hardal nhw."}, {"text_idx": "#000015", "text": "Mae safle hen felin wla\u0302n Glyn-nedd yn Ardal Gadwraeth gofrestredig ac mae Rheola\u2019n Barc a Gardd Hanesyddol dynodedig. Yn ogystal, mae\u2019r ardal yn cynnwys llawer o kwybrau cerdded a beicio, sy\u2019n galluogi mynediad i gefn gwlad. Mae\u2019r ardal wedi cynnal Pencampwriaethau Rali\u2019r Byd."}, {"text_idx": "#000017", "text": "Mae nifer y bobl o grwpiau du a lleiafrifoedd ethnig yn ardal gymunedol Cwm Nedd yn fach, gan adlewyrchu\u2019r sefyllfa gyffredinol ar draws y fwrdeistref sirol."}, {"text_idx": "#000018", "text": "Dengys gwybodaeth o\u2019r cyfrifiad ostyngiad yng nghanran y bobl a oedd yn disgrifio eu hunain yn Gristnogion, o 69% yn 2001 i 57% yn 2011. Yn ystod yr un cyfnod, bu cynnydd amlwg yn nifer y bobl a oedd yn nodi \u2018dim crefydd\u2019, o 21% i 34%."}]